Държавен вестник, бр. 76, 2004 г., стр. 48

С Т Р .  48
Д Ъ Р Ж А В Е Н   В Е С Т Н И К
Б Р О Й  76
одобрение на оборудването на морски кораби
(приложение № 10) на български и на англий-
ски език, с което разрешава инсталирането на
борда на кораба на оборудване, което представ-
лява техническо нововъведение.
(2) В свидетелството по ал. 1 се вписват и
наложените ограничения на употребата на обо-
рудването.
(3) Свидетелството по ал. 1 е постоянно на
борда на кораба, докато се използва оборудва-
нето, за което то се отнася.
(4) За инсталиране на радиооборудване
ИА “МА” издава свидетелството по ал. 1, след
като Комисията за регулиране на съобщенията
(КРС) установи, че не са нарушени изисквани-
ята за радиочестотния спектър.
Чл. 15. Изпълнителният директор на ИА
“МА” в двуседмичен срок от издаването на сви-
детелството по чл. 14, ал. 1 предлага на минис-
търа на транспорта и съобщенията да измени
тази наредба, като включи оборудването по този
раздел в списъка по приложение № 2.
Чл. 16. Министърът на транспорта и съоб-
щенията уведомява Европейската комисия и
държавите членки за издадените свидетелства
и проведените изпитвания, удостоверяващи год-
ността на оборудването по чл. 12, и є предлага
включването му в списъка по приложение № 2.
Чл. 17. При извършване на изпитвания на
оборудване, което представлява техническо но-
вовъведение, ИА “МА” не може да предоставя
облекчени условия на български производители
или да създава утежнени условия на производи-
тели от държава—членка на Европейския съюз.
Чл. 18. При вписване на кораб, плавал под
знамето на държава—член на Европейския съюз,
в регистъра на корабите на Република България
ИА “МА” извършва преглед на оборудването,
което представлява техническо нововъведение,
за съответствие на ефективността на новоинста-
лираното оборудване с ефективността на обо-
рудването, оценено по реда на глава трета.
Раздел II
Инсталиране на оборудване за изпитване или
оценка
Чл. 19. Изпълнителният директор на
ИА “МА” или упълномощено от него лице, из-
вън случаите по чл. 12, със заповед разрешава
инсталирането на оборудване, което не е оце-
нено по реда на глава трета, за изпитване или
оценка на нови модели на съществуващо обо-
рудване при следните условия:
1. оборудването ще се използва за ограничен
период от време;
2. оборудването няма да се използва и не се
инсталира вместо оборудване, оценено по реда
на глава трета;
3. оборудване, което е оценено по реда на
глава трета, се намира на борда на кораба във
всеки един момент в готовност за работа.
Чл. 20. (1) За получаване на разрешение по
чл. 19 корабособственикът подава заявление до
ИА “МА”. Когато корабът е нает по договор за
беърбоут чартър, заявлението се подава от беър-
боут чартьора.
(2) Изпълнителният директор на ИА “МА”
или упълномощено от него лице със заповед
назначава комисия от експерти на ИА “МА”,
която да извърши проверката.
(3) В заповедта по ал. 3 се определя и срокът
за приключване на проверката.
(4) За резултатите от проверката комисията
изготвя мотивиран доклад до изпълнителния
директор на ИА “МА” или упълномощеното от
него лице.
Чл. 21. (1) Изпълнителната агенция “Мор-
ска администрация” издава на корабособст-
веника или беърбоут чартьора свидетелство
за одобрение на оборудването на морски ко-
раби (приложение № 10) на български и на
английски език, с което разрешава инстали-
рането на борда на кораба на оборудване за
изпитване и оценка.
(2) В свидетелството по ал. 1 се вписват и
наложените ограничения на употребата на обо-
рудването.
(3) Свидетелството по ал. 1 е постоянно на
борда на кораба, докато се използва оборудва-
нето, за което то се отнася.
(4) За инсталиране на радиооборудване ИА
“МА” издава свидетелството по ал. 1, след като
КРС установи, че не са нарушени изискванията
за радиочестотния спектър.
Раздел III
Инсталиране на оборудване, което не е оцене-
но по реда на глава трета, в чужди пристанища
Чл. 22. (1) Корабособственикът или беърбоут
чартьорът може да инсталира в чужди приста-
нища оборудване, което не е оценено по реда на
глава трета, когато закупуването и инсталира-
нето на оценено оборудване би било твърде
скъпо, ще доведе до неоснователно забавяне и
е налице едно от следните условия:
1. Република България и държавата, от коя-
то е закупено оборудването, имат споразуме-
ние за взаимно признаване на упълномощени-
те за оценяване на съответствието организации
и оборудването е придружено от подробна тех-
ническа документация, която е издадена от
такава организация;
2. инсталираното оборудване е придружено
от подробна техническа документация, която
установява съответствието му с изискванията
на приложимите международни актове и е из-
дадена от държава—членка на Международ-
ната морска организация, страна по съответни-
те конвенции.
(2) За инсталирането на оборудването по ал. 1
корабособственикът или беърбоут чартьорът
незабавно уведомява ИА “МА”.